बोले- हम विश्व को परिवार की तरह लेकर चल रहे, कुछ खुद को देश से अलग समझते हैं
केंद्रीय सूचना एवं प्रसारण मंत्री अनुराग ठाकुर ने कहा कि हम पूरे विश्व को एक परिवार के रूप में लेकर चल रहे हैं। किसी का नाम लिए बगैर विपक्ष पर कटाक्ष करते हुए अनराग ठाकुर ने कहा कि कुछ लोग अपने आप को देश से
केंद्रीय सूचना एवं प्रसारण मंत्री अनुराग ठाकुर ने कहा कि हम पूरे विश्व को एक परिवार के रूप में लेकर चल रहे हैं। किसी का नाम लिए बगैर विपक्ष पर कटाक्ष करते हुए अनुराग ठाकुर ने कहा कि कुछ लोग अपने आप को देश से अलग समझते हैं, लेकिन यह उनकी मानसिकता है।
9वें इंटरनेशनल योग-दिवस पर हमीरपुर में अनुराग ने कहा कि अमेरिका के राष्ट्रपति नरेंद्र मोदी के लिए रात्रिभोज रख रहे हैं और दूसरी बार PM मोदी दोनों हाउस को संबोधित करेंगे, यह एक ऐतिहासिक पल है। इससे पहले उन्होंने हमीरपुर के अणु सिंथेटिक ग्राउंड में योगाभ्यास किया। इस दौरान उन्होंने योग को लेकर योग को लेकर लोगों में जागरूकता फैलाने का आग्रह किया।
PM मोदी का किया धन्यवाद
अनुराग ठाकुर ने योग को दुनियाभर में पहचान दिलाने के लिए PM मोदी का धन्यवाद किया। उन्होंने कहा कि प्रधानमंत्री यूनाइटेड नेशन में विश्वभर के 180 देशों के प्रतिनिधियों के साथ योग दिवस मना रहे हैं। इस बार योग दिवस की थीम वसुदेव कुटुंबकम् रखी गई थी।
किरतपुर-मनाली फोरलेन के उद्घाटन में लगेगा समय
किरतपुर-मनाली फोरलेन के उद्घाटन को लेकर पूछे गए सवाल के जवाब में अनुराग ठाकुर ने कहा कि इसमें कुछ वक्त लग सकता है, क्योंकि इस बार समय से पहले ज्यादा बारिश की वजह से काम में हल्का व्यवधान आया है। इस वजह से काम पूरा नहीं हो पाया। उन्होंने कहा कि फोरलेन को ट्रायल रन के लिए जरूर खोला गया था।